62019CO0621_INF
Ordonanța Curții (Camera a opta) din 8 octombrie 2020 – Weindel Logistik Service
(Cauza C‑621/19) (
1
)
„Trimitere preliminară – Articolul 99 din Regulamentul de procedură al Curții – Sistemul comun al taxei pe valoarea adăugată (TVA) – Directiva 2006/112/CE – Articolul 168 litera (e) – Deducerea taxei achitate în amonte – Utilizarea bunurilor exclusiv în scopul operațiunilor taxabile ale persoanei impozabile – Existența unei legături directe între bunurile importate și operațiunea în aval”
Armonizarea legislațiilor fiscale – Sistemul comun al taxei pe valoarea adăugată – Deducerea taxei achitate în amonte – Nașterea și întinderea dreptului de deducere – Servicii de reambalare a bunurilor, importate din țări terțe și exportate ulterior – Importator care reambalează bunurile fără a fi proprietarul acestora – Refuzul dreptului de deducere – Admisibilitate – Condiții – Costuri de import în amonte inexistente sau neincluse în prețul operațiunilor speciale în aval sau în prețul bunurilor și serviciilor furnizate de persoana impozabilă în cadrul activităților sale economice
[Directiva 2006/112 a Consiliului, art. 168 lit. (e)]
(a se vedea punctele 45,46 și 49 și dispozitivul)
Dispozitivul
Articolul 168 litera (e) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că se opune acordării dreptului la deducerea taxei pe valoarea adăugată (TVA) unui importator atunci când acesta nu dispune de bunuri ca un proprietar și când costurile de import în amonte sunt inexistente sau nu sunt încorporate în prețul anumitor operațiuni în aval sau în prețul bunurilor sau serviciilor furnizate de persoana impozabilă în cadrul activităților sale economice.
(
1
)	JO C 363, 22.1.2014